Euroopan tilintarkastustuomioistuimen kertomus Euroopan hiili- ja teräsyhteisön tilinpäätöksestä 31 päivänä joulukuuta 2001



Virallinen lehti nro C 158 , 03/07/2002 s. 0002 - 0022



Euroopan tilintarkastustuomioistuimen kertomus Euroopan hiili- ja teräsyhteisön tilinpäätöksestä 31 päivänä joulukuuta 2001 (2002/C 158/02) 1. Tämä kertomus koskee komission laatimien tilien luotettavuutta Euroopan hiili- ja teräsyhteisön perustamissopimuksen 45 c artiklan 5 kohdan mukaisesti. 2. Tilintarkastustuomioistuin on tarkastanut Euroopan hiili- ja teräsyhteisön kirjanpidon ja tilinpäätöksen 31 päivältä joulukuuta 2001 yleisesti hyväksytyn tarkastuskäytännön mukaisesti, ja tarpeelliseksi katsotussa laajuudessa. Tilintarkastustuomioistuin sai tarkastuksensa perusteella riittävän perustan jäljempänä esitettyä kantaa varten. 3. Tilintarkastustuomioistuimen käsityksen mukaan oheinen tilinpäätös, joka sisältää taseen 31 päivältä joulukuuta 2001, 31 päivänä joulukuuta 2001 päättyneen varainhoitovuoden tuloslaskelman sekä erittelyn kyseisen varainhoitovuoden tuloksen käytöstä ja tilinpäätöksen liitetiedot, on laadittu yleisesti hyväksyttyjen kirjanpidon periaatteiden mukaisesti ja antaa oikean kuvan Euroopan hiili- ja teräsyhteisön varoista ja taloudellisesta tilanteesta 31 päivänä joulukuuta 2001 sekä yhteisön toiminnan tuloksesta samana päivänä päättyneeltä varainhoitovuodelta. EHTY:n tase, tuloslaskelma ja 31 päivänä joulukuuta 2001 päättyneen varainhoitovuoden tuloksen kohdistaminen on annettu komission hyväksyttäväksi kirjallisella menettelyllä N:o E/947/2002 5 päivänä kesäkuuta 2002, ja ne esitetään tässä rahoituskertomuksessa sellaisina kuin komissio on ne hyväksynyt. >TAULUKON PAIKKA> >TAULUKON PAIKKA> 31. joulukuuta 2001 päättyneen varainhoitovuoden tuloslaskelma >TAULUKON PAIKKA> >TAULUKON PAIKKA> 31. joulukuuta 2001 päättyneen varainhoitovuoden voiton käyttö >TAULUKON PAIKKA> TILINPÄÄTÖSTÄ 31. JOULUKUUTA 2001 KOSKEVAT LIITETIEDOT (määrät ilmaistu euroina) A. EHTY Euroopan hiili- ja teräsyhteisö (EHTY) perustettiin 18. huhtikuuta 1951 allekirjoitetun perustamissopimuksen nojalla. Perustamissopimuksen mukaan EHTY:n tavoitteena on myötävaikuttaa jäsenvaltioiden taloudelliseen kehitykseen luomalla yhteiset hiili- ja teräsmarkkinat. EHTY:n perustamissopimuksen voimassaolo päättyy 23. heinäkuuta 2002. Nizzassa kokoontunut Eurooppa-neuvosto päätti liittää Nizzan sopimukseen EHTY:n perustamissopimuksen voimassaolon päättymisen taloudellisia seurauksia ja hiili- ja terästutkimusrahaston perustamista ja hoitoa koskevan pöytäkirjan. Kaikki EHTY:n varallisuuserät, jotka ovat olemassa EHTY:n perustamissopimuksen voimassaolon päättymisen ajankohtana, päätettiin siirtää Euroopan yhteisölle 24. heinäkuuta 2002 alkaen. Tätä nettovarallisuutta pidetään varallisuutena, joka on tarkoitettu hiili- ja teräsalojen tutkimustoimintaan. Varallisuuden tuotto kohdennetaan yksinomaan hiili- ja terästeollisuuteen liittyvään tutkimustoimintaan. Koska Nizzan sopimusta ei todennäköisesti ole ratifioitu ennen EHTY-sopimuksen päättymistä, jäsenvaltiot ovat uskoneet väliaikaisesti Euroopan komission(1) tehtäväksi purettavan EHTY:n varallisuuden hoidon entisiä sääntöjä soveltaen. Koska EHTY:n perustamissopimuksen voimassaolo päättyy 23. heinäkuuta 2002, EHTY-maksu poistui vuonna 1998 ja lainanantopolitiikka päättyi käytännössä heinäkuussa 1997 (komission 22. kesäkuuta 1994 tekemä päätös). Tästä johtuen EHTY:n varojen pääasialliset lähteet esitetään nyt eri rahastojen ja varauksien hallinnon nettosaldona (katso liitetieto C16.2). B. SOVELLETUT TILINPIDON PERIAATTEET JA TILINPITOMENETELMÄT 1. Tilinpäätöksen laatiminen Tilinpäätös laaditaan yleisesti hyväksyttyjen tilinpidon periaatteiden mukaisesti. Tilinpäätöseriin sovelletuissa tilinpitomenetelmissä ja arvostustavoissa otetaan huomioon EHTY:yn sovellettavat rajoitukset ja ratkaisut, jotka johtuvat perustamissopimuksista ja yhteisöjen toimielinten EHTY:ä koskevista muista päätöksistä. Sovellettavissa tilinpitomenetelmissä otetaan myös huomioon, ettei EHTY:n toiminta jatku enää 23. heinäkuuta 2002 jälkeen, jolloin EHTY:n perustamissopimuksen voimassaolo lakkaa. Tilinpäätös on laadittu neuvoston direktiivin 78/660/ETY sekä pankkien ja muiden rahoituslaitosten tilinpäätöksestä ja konsolidoidusta tilinpäätöksestä annetun neuvoston direktiivin 86/635/ETY(2) säännösten mukaisesti, siltä osin kuin viimeksimainitun direktiivin säännökset ovat sovellettavissa ja ottaen huomioon edellä mainittujen mukautusten johdosta tehdyt varaukset. Arvostussääntöjä ja erityisesti käyvän arvon soveltamista koskevaa direktiiviä 2001/65/EY(3), jolla muutetaan edellä mainittuja direktiivejä, ei vielä sovelleta EHTY:n tilinpäätökseen. Direktiiviä on ryhdyttävä soveltamaan viimeistään 31. joulukuuta 2003. 2. Valuuttojen muuntaminen EHTY:n tilinpäätöksen laadinnassa käytetty valuutta on euro (EUR). Kaikki EHTY:n muissa valuutoissa suoritetut toimet muunnetaan euroiksi Euroopan keskuspankin ilmoittamaan kuukausikurssiin. Muut erät kuin rahamäärät muunnetaan euroiksi niiden hankintahetken tai viimeisen arvostushetken kuukauden voimassaolevaan kurssiin. Tilinpäätöksen laatimishetkellä rahamäärät muunnetaan euroiksi sen kuukauden voimassaolevaan kurssiin. Negatiiviset kurssierot merkitään tuloslaskelmaan kuluina. Positiiviset kurssierot siirretään seuraavalle varainhoitovuodelle ja kirjataan taseen vastattaviin kohtaan "siirtovelat ja ennakkomaksut". 2.1 Vaihtokurssit Vuoden lopussa käytettiin seuraavia vaihtokursseja kirjanpidossa käytettyjen valuuttojen muuntamisessa euroiksi: >TAULUKON PAIKKA> >TAULUKON PAIKKA> 2.2 Edellä mainittujen valuuttojen, euro mukaan luettuna, jakauma EHTY:n taseessa 31. joulukuuta 2001 on seuraava: >TAULUKON PAIKKA> 3. Kassavarojen sijoittaminen ja joukkovelkakirjojen sekä muiden arvopapereiden arvostustapa EHTY:n sisäiset varovaisuussäännöt edellyttävät rajoittamaan arvopaperisijoitukset korkealle luokiteltujen liikkeellelaskijoiden joukkovelkakirjoihin. Kuitenkin vuonna 1998 ja aivan poikkeuksellisesti hoitamattoman luoton uudelleenjärjestelystä tehdyn sopimuksen puitteissa EHTY:stä on tullut yksityisen yrityksen osakkeiden ja muiden vaihtuvatuottoisten osakkuustodistusten omistaja. Joukkovelkakirjat ja muut kiinteätuottoiset arvopaperit arvostetaan joko niiden keskimääräiseen hankintahintaan tai varainhoitovuoden lopussa voimassa olevaan markkina-arvoon sen mukaan, kumpi niistä on alhaisempi. Edellä mainitusta säännöstä poiketaan rahoitusomaisuuteen luettavien arvopapereiden kohdalla. Nämä arvopaperit arvostetaan niiden keskimääräiseen hankintahintaan tai lunastusarvoon sen mukaan, kumpi niistä on alhaisempi. 4. EHTY:n tilinpäätöksen erityispiirteet a) EHTY:n toimintatalousarvio Osa EHTY:n varoista osoitetaan EHTY:n toimintatalousarvion käyttöön. Komissio päättää vuosittain tämän toimintatalousarvion suuruudesta saatuaan neuvoston antamat tiedot ja kuultuaan Euroopan parlamenttia asiassa. Toimintatalousarvion sitoumukset kolmansille sekä toimintatalousarvion rahoitusvaraukset esitetään kohdassa EHTY:n toimintatalousarvio (katso liitetieto C.12). b) Hiili- ja terästutkimuksen rahoitusbudjetti Euroopan unionin jäsenvaltiot ovat päättäneet, että EHTY:n varojen hoidosta 23. heinäkuuta 2002 jälkeen saatavat tulot on sisällytettävä tulona Euroopan yhteisöjen yleisbudjettiin(4). Tämä tulo suunnataan hiili- ja terästeollisuuden tutkimusohjelmaan, kuten tämän kertomuksen liitetiedoissa A on todettu. EHTY on muodostanut jo 31. joulukuuta varaukset, joiden avulla mainittu hiili- ja terästutkimuksen rahoittamismekanismi käynnistetään. Varaukset esitetään hiili- ja terästutkimuksen rahoitusbudjettia koskevassa kohdassa (katso liitetieto C.13). c) Sakot ja korkotuet Sakkoja ja korkotukia, joita on vaadittu takaisinmaksettavaksi, ei pidetä EHTY:n varoina ennen kuin ne on tosiasiallisesti saatu. Sellaiset langetetut sakot, joita ei ole vielä saatu, sekä korkotuet, joita on vaadittu takaisinmaksettavaksi, siirretään näin ollen varauksiin (katso liitetieto C.14.3.a). C. TASEEN JA TULOSLASKELMAN LIITETIEDOT 1. Saamiset keskuspankeilta Tämä kohta sisältää EHTY:n saamiset eräiden jäsenvaltioiden keskuspankeilta. 2. Saamiset luottolaitoksilta 2.1 Saamiset, joissa on sovittu eräpäivä tai irtisanomisaika Saamisten jäljellä oleva kestoaika jakautuu seuraavasti: >TAULUKON PAIKKA> 2.2 Luotot Luottojen jäljellä oleva kestoaika jakautuu seuraavasti: >TAULUKON PAIKKA> 3. Saamiset asiakkailta 3.1 Luotot Luottolaitoksille myönnetyt luotot on esitetty kohdassa "Saamiset luottolaitoksilta" (ks. liitetieto C.2). Muut luotot jakautuvat seuraavasti: >TAULUKON PAIKKA> Huomautus: Lainojen vakuutena on yleensä jäsenvaltioiden takaus, pankkien tai yritysten takaukset tai kiinnitykset. 3.2 EHTY-maksu EHTY-maksun suuruus oli vuosina 1998-2001 0 prosenttia ja saamiset 31. joulukuuta 2001 viittaa aikaisempien vuosien maksusaamisiin. Tämän kohdan erittely on seuraava: >TAULUKON PAIKKA> Kohtaan sisältyy oikeudellisten toimenpiteiden kohteena oleva 5377782 euron määrä (5551715 euroa 31. joulukuuta 2000). 3.3 Sakot Tähän kohtaan sisältyvät komission saamiset yrityksiltä, joille on langetettu sakko perustamissopimuksen määräyksiä soveltamalla. Tämä on varausten jälkeen 39806715 euroa (38950716 euroa 31. joulukuuta 2000). Tämä kohta vastaa pääasiassa kahta asiaa. Komissio on langettanut 104364350 euron kokonaissakon (16 päivänä helmikuuta 1994 tehty päätös 94/215/EHTY(5)) terästeollisuusyrityksille terästankojen myyntiä koskevien kilpailusäännösten noudattamatta jättämisestä. Yhteisöjen ensimmäisen oikeusasteen tuomioistuin alensi 11. maaliskuuta 1999 antamallaan tuomiolla sakkojen määrää 24774000 eurolla, ja määrä on siten 79590350 euroa. Seitsemän yritystä on valittanut yhteisöjen ensimmäisen oikeusasteen tuomioistuimen päätöksestä. Euroopan yhteisöjen tuomioistuin ei ole vielä antanut päätöstä asiassa, joten 31. joulukuuta 2001 jäljellä olevan saamisen määrä on (ilman korkoja) 28959000 euroa. Komissio on langettanut 27380000 euron (21 päivänä tammikuuta 1998 tehty päätös 98/247/EHTY(6)) kokonaissakon terästeollisuusyrityksille soveltamalla perustamissopimuksen 65 artiklaa, koska nämä ovat päätyneet käyttämään yhdessä sovittua erikoisseostehinnan laskentakaavaa. Yhteisöjen ensimmäisen oikeusasteen tuomioistuin alensi 13. joulukuuta 2001 antamallaan tuomiolla sakkojen määrää 4970000 eurolla, ja määrä on siten 22410000 euroa. Tästä summasta on 31. joulukuuta 2001 vielä maksamatta (ilman korkoja) 8064000 euroa. 3.4 Takaisinperittävät korkotuet Tähän kohtaan sisältyvät saamiset niiltä yrityksiltä, jotka ovat saaneet tuettua lainaa ja joilta komissio on joutunut vaatimaan jo maksetun korkotuen kokonaista tai osittaista palauttamista. 4. Joukkovelkakirjat ja muut kiinteätuottoiset arvopaperit 4.1 Salkun koostumus Joukkovelkakirjat ja muut kiinteätuottoiset arvopaperit jakautuvat seuraavasti: >TAULUKON PAIKKA> 4.2 Erääntyminen vuonna 2002 Arvopaperisalkussa olevia arvopapereita erääntyy vuoden 2002 aikana seuraavien määrien edestä: >TAULUKON PAIKKA> 4.3 Rahoitusomaisuusarvopaperit (katso liitetieto B3) Rahoitusomaisuusarvopaperit ovat arvopapereita, jotka on tarkoitus pitää arvopaperisalkussa niiden erääntymiseen asti. Kyse on pääasiassa lyhyistä ja keskipitkistä arvopapereista, joiden avulla varmistetaan ottolainojen hoito. Rahoitusomaisuusarvopapereiden määrä 31. joulukuuta 2001 oli 48519675 euroa. Näiden arvopaperien lunastusarvo alittaa keskimääräisen hankintahinnan 1548471 eurolla. 4.4 Tuottoaste Kassavarojen sijoituksissa otetaan huomioon EHTY:n rahoitustoimiin liittyvät määräaika- ja likviditeettirajoitukset. Sijoitusvälittäjien vakavaraisuudelle on asetettu tiukat vaatimukset. Sijoitusten tuottoaste, jossa on mukana joukkovelkakirjojen markkina-arvon muutos, (laskumenetelmä "Modified Dietz Method") on 5,6 prosenttia 31 päivänä joulukuuta 2001 päättyneen varainhoitovuoden lopussa. 5. Osakkeet ja muut vaihtuvatuottoiset arvopaperit Osakkeet ja muut vaihtuvatuottoiset arvopaperit kehittyivät seuraavasti: >TAULUKON PAIKKA> EHTY on saanut nämä osakkeet ja muut vaihtuvatuottoiset arvopaperit erään hoitamattoman luoton uudelleenjärjestelystä sopimisen yhteydessä (vrt. liitetieto B3). Nettoarvoltaan 17070666 euron määrään edellä mainituista arvopapereista liittyy luottosopimus erään rahoituslaitoksen kanssa (erääntymispäivä 1. heinäkuuta 2004, osto-optio 1. heinäkuuta 2002). 6. Muut vastaavat Muut vastaavat jakautuvat seuraavasti: >TAULUKON PAIKKA> 7. Ennakkomaksut ja siirtosaamiset Ennakkomaksut ja siirtosaamiset jakautuvat seuraavasti: >TAULUKON PAIKKA> 8. Velat luottolaitoksille Näiden toimien jäljellä oleva kestoaika jakautuu seuraavasti: >TAULUKON PAIKKA> 9. Velkatodistukset Tässä kohdassa on kyse joukkovelkakirjojen muodossa otetuista lainoista. Osa 31. joulukuuta 2001 voimassaolevista lainoista, määrältään 104115280 euroa, erääntyy vuoden 2002 aikana. 10. Muut vastaavat Muut vastaavat jakautuvat seuraavasti: >TAULUKON PAIKKA> 11. Siirtovelat ja ennakkomaksut Siirtovelat ja ennakkomaksut jakautuvat seuraavasti: >TAULUKON PAIKKA> 12. EHTY:n toimintatalousarvio Tähän kohtaan sisältyvät toimintatalousarvion sitoumukset kokonaismäärältään 380926428 euroa (434516282 euroa 31. joulukuuta 2000) ja toimintatalousarvion rahoitukseen liittyvät varaukset kokonaismäärältään 149794520 euroa (401000000 euroa 31. joulukuuta 2000). Vuonna 2001 toimintatalousarvion sitoumukset kehittyivät seuraavasti: >TAULUKON PAIKKA> >TAULUKON PAIKKA> 13. Hiili- ja terästutkimuksen rahoitusbudjetti Tämä kohta muodostuu seuraavista eristä: >TAULUKON PAIKKA> EHTY:n perustamissopimuksen voimassaolo päättyy 23. heinäkuuta 2002 ja EHTY puretaan, minkä johdosta on päätetty, että Euroopan komissio hoitaa kaikkia sopimuksen päättymishetkellä olemassa olevia EHTY:n varallisuuseriä 24. heinäkuuta 2002 alkaen(7). Tätä nettovarallisuutta pidetään varallisuutena, joka on tarkoitettu hiili- ja teräsalojen tutkimustoimintaan. Varallisuuden tuotot kohdennetaan yksinomaan hiili- ja terästeollisuuteen liittyvään tutkimustoimintaan. Käytännössä tämä merkitsee sitä, että vuoden n varainhoidon nettotuotto (varat sijoitettu pääasiassa joukkovelkakirjasalkkuun ja määräaikaistalletuksiin) siirretään Euroopan yhteisöjen yleiseen talousarviooon ja käytetään vuoden n+2 tutkimukseen. Varainhoidon nettotuottoa koskevilla simuloinneilla alkurahoituksen tasoksi määrättiin 60 miljoonaa euroa. Jotta tutkimusrahoitusmarkkinoiden kehityksestä johtuva vaihtelu voidaan poistaa, suoritetaan jäsenvaltioiden hyväksymien menettelytapojen mukainen tasaus. Tätä tasausmenetelmää käytetään ensimmäisen kerran varainhoitovuoden 2003 tulokseen, ja sen avulla päätetään vuoden 2005 tutkimusmäärärahoista. Mekanismin käynnistämiseksi EHTY on muodostanut 31. joulukuuta 2001 varauksen, jonka määrä on 120 miljoonaa euroa. 14. Varaukset riskien ja kulujen varalta 14.1. Takuurahasto Takuurahasto on tarkoitettu kattamaan otto- ja antolainaustoimintaa. Takuurahaston määrä oli 15 miljoonan euron lisäyksen jälkeen 580 miljoonaa euroa 31. joulukuuta 2001. Takuurahaston vahvistamisessa on otettu huomioon EHTY:n sopimuksen päättyminen. Komissio vahvisti 11. syyskuuta 1996 pyrkimyksensä säilyttää takuurahaston taso sellaisena, että se vastaa 100:aa prosenttia määräajan 23. heinäkuuta 2002 jälkeen voimassaolevista lainoista, joilla ei ole jäsenvaltion takausta. Edellisen johdosta takuurahastoa on vahvistettava asteittain 580 miljoonan euron tason saavuttamiseksi (31. joulukuuta 2001 voimassa olevan muuntokurssin mukaan laskettuna). Joulukuun 31. päivänä 2001 on saavutettu 100 prosentin kattavuus, mikäli ennen 23. heinäkuuta 2002 erääntyvissä luotoissa ei tapahdu velanmaksun laiminlyöntejä. Koska osassa luotoista valuuttana on Englannin punta, 100 prosentin kattavuuteen vaikuttaa kuitenkin GBP/EUR-vaihtokurssin kehitys. Takuurahasto kehittyi seuraavasti: >TAULUKON PAIKKA> 14.2 Suurriskikeskittymävaraukset Vuonna 2002 päättyvä EHTY:n perustamissopimus ja voimassa olevien luottojen asteittainen väheneminen luovat tilanteen, jossa riskien keskittyminen muutamiin suuriin luottoihin kasvaa (nämä riskikeskittymät on määritelty luottolaitosten suurten riskikeskittymien valvonnasta ja tarkastamisesta 21. joulukuuta 1992 annetun direktiivin 92/121/ETY mukaisesti). Varaukset koskevat luottoja, joilla ei ole ensiluokkaisia vakuuksia ja jotka ylittävät 25 prosenttia EHTY:n omista varoista. Niiden tarkoituksena on kattaa erityisesti riskien keskittyminen ja mahdollinen velanmaksun laiminlyönti. Tämä varaus, joka on laskettu 31. joulukuuta 2001 todettujen riskikeskittymien perusteella ja käyttämällä kansainvälisen asiantuntijaryhmän suosittelemaa menetelmää, on 6 miljoonaa euroa (17 miljoonaa euroa 31. joulukuuta 2000). 14.3 Muut varaukset Tämä kohta käsittää varaukset sakkojen ja palautettavien korkotukien osalta yhteismäärältään 42385781 euroa (42272249 euroa 31. joulukuuta 2000) sekä muut varaukset yhteismäärältään 108313490 euroa (116391098 euroa 31. joulukuuta 2000). a) Sakkoja ja palautettavia korkotukia koskeva varaus (katso liitetieto B5): >TAULUKON PAIKKA> b) Muut varaukset: >TAULUKON PAIKKA> 15. Rahastot >TAULUKON PAIKKA> Erityisrahasto on tarkoitettu lainojen myöntämiseen EHTY:n omista varoista sosiaaliperusteisen asuntotuotannon rahoittamiseksi. Jäljellä olevien lainojen määrä on 118 miljoonaa euroa 31. joulukuuta 2001. Erityisrahastoa onkin voitu purkaa 58055284 euron määrällä, joka on siirretty vapaisiin rahastoihin. Entinen eläkerahasto edusti alkujaan EHTY:n ennen 5. maaliskuuta 1968 rahastoimien eläkevelvoitteiden kokonaismäärää. Tuosta päivämäärästä alkaen jäsenvaltiot ovat vastanneet yleisen talousarvion kautta virkamiesten eläkkeiden maksusta. Tätä rahastoa käytetään Euroopan yhteisöjen virkamiehille myönnettävien rakennuslainojen rahoittamiseen. Jäljellä olevien lainojen määrä on 40 miljoonaa euroa 31. joulukuuta 2001. Eläkerahastoa onkin voitu purkaa 34577321 euron määrällä, joka on siirretty vapaisiin rahastoihin. Hiili- ja terästutkimusrahaston varoiksi kutsuttu rahasto, joka muodostettiin EHTY:n purkamista varten (katso liitetieto 13), käsittää vapaat rahastot. Edellä mainittujen rahastojen purkamisen jälkeen hiili- ja terästutkimusrahaston varoja onkin voitu kerryttää 92632605 euron määrään. Joulukuun 31. päivänä 2001 todetun voiton käyttämisen jälkeen kokonaisvarat nousevat 100 miljoonaan euroon. 16. Varainhoitovuoden tuloksen arviointi EHTY:n kokonaistulokseen vaikuttavat sekä sen talousarvion ulkopuolisten toimien tulos (anto- ja ottolainaus, rahastojen sijoitukset ja valuuttakurssien vaihtelu) että EHTY:n toimintatalousarvion täytäntöönpanoon liittyvien toimien tulos. 16.1 Talousarvion ulkopuoliset toimet >TAULUKON PAIKKA> 16.2 EHTY:n toimintatalousarvion täytäntöönpano >TAULUKON PAIKKA> 17. Korot ja vastaavat kulut >TAULUKON PAIKKA> 18. Hallintomenot Euroopan yhteisöjen komission yleiseen talousarvioon siirrettiin 5 miljoonan euron kertasumma EHTY:n hallintokulujen kattamiseksi. 19. Muut kulut >TAULUKON PAIKKA> Luottotappiot on kirjattu nettoarvonmuutos purkamalla. 20. Korkotuotot ja muut vastaavat tuotot >TAULUKON PAIKKA> 21. Muut varsinaisen toiminnan tuotot >TAULUKON PAIKKA> 22. Toimintatalousarvioon liittyvät tuotot >TAULUKON PAIKKA> 23. Taseen ulkopuoliset sitoumukset 23.1 Saadut sitoumukset >TAULUKON PAIKKA> 23.2 Annetut sitoumukset >TAULUKON PAIKKA> EHTY on perinteisesti nimellään taannut maksun myös vanhentuneista kupongeista. EHTY:n purkamisen jälkeen tätä käytäntöä ei jatketa. 24. 31. joulukuuta 2001 päättyneen varainhoitovuoden rahoitustilanteen kehitys >TAULUKON PAIKKA> (1) Neuvostossa 27 päivänä helmikuuta 2002 kokoontuneiden EHTY:n jäsenvaltioiden hallitusten edustajien päätös (EYVL L 79, 22.3.2002, s. 42). (2) EYVL L 222, 14.8.1978, ja EYVL L 372, 31.12.1986 (3) EYVL L 283, 27.10.2001 (4) Neuvostossa 27 päivänä helmikuuta 2002 kokoontuneiden EHTY:n jäsenvaltioiden hallitusten edustajien päätös (EYVL L 79, 22.3.2002, s. 42). (5) EYVL L 116, 6.5.1994. (6) EYVL L 100, 1.4.1998. (7) Neuvostossa 27 päivänä helmikuuta 2002 kokoontuneiden EHTY:n jäsenvaltioiden hallitusten edustajien päätös (EYVL L 79, 22.3.2002, s. 42)